**ΔΗΜΟΣ ΑΓΙΑΣ ΒΑΡΒΑΡΑΣ**

***Γραφείο Τύπου***

**ΔΕΛΤΙΟ ΤΥΠΟΥ  *19/06/2024***

**Μουσική, χορός και χρώμα**

**στο Δημοτικό Κινηματοθέατρο «Γιάννης Ρίτσος»**

**από τη Δημοτική Σχολή Χορού Αγίας Βαρβάρας**

Το βράδυ της Κυριακής 16 Ιουνίου 2024, δόθηκαν δυο παραμυθένιες χορευτικές παραστάσεις στο δημοτικό κινηματοθέατρο «Γιάννης Ρίτσος, με συντελεστές σπουδαστές και διδάσκοντες της σχολής χορού του Δήμου.

Στην κατάμεστη από κόσμο αίθουσα του δημοτικού κινηματοθέατρου οι μαθητές των χορευτικών τμημάτων της σχολής έδωσαν τον καλύτερο εαυτό τους παρουσιάζοντας ένα εξαίσιο χορευτικό πρόγραμμα με χορογραφίες κλασικού μπαλέτου, jazz και discο, που ακολουθούσαν, με τέχνη, η μια την άλλη.

Χορός μουσική και χρώμα, αιχμαλώτισαν τα βλέμματα, ενθουσίασαν το κοινό και οι μαθητές, μικροί και μεγάλοι, καταχειροκροτήθηκαν.

Λένε πως *μια εικόνα αξίζει όσο χίλιες λέξεις*.

Οι εικόνες της παράστασης είναι ο καλύτερος τρόπος για να περιγραφούν οι ονειρικές χορογραφίες και η άψογη χορευτική ερμηνεία των μαθητών- χορευτών, που είχε αποτέλεσμα μια άρτια παράσταση που μάγεψε όσους την παρακολούθησαν και έκανε υπερήφανους μαθητές, γονείς δασκάλους όλους μας.